cyanic-selkie/wikianc huggingface dataset:
Carl Wilhelm Boeck
Bakgrunn og virke
Boeck var sønn av Cæsar Læsar Boeck (1766–1832) og Anne Catharina Margareta Peckel (1786–1808). Faren var skogsjef ved Kongsberg Sølvverk og kjøpmann og moren var hans tredje kone, men døde i barselseng det året Wilhelm ble født. Han ble halvbror til zoologiprofessor Christian Boeck (1798–1877) som faren hadde fra et tidligere ekteskap. Wilhelm var også onkel til syfilislegen Cæsar Peter Møller Boeck (1845–1917).
I 1832 giftet Wilhelm seg med Lovise Christence Heuch Barth (1804–82). De hadde flere barn, deriblant Kristiane Boeck Erichsen (1833–1873) gift 1868 med teologen Johan Willoch Erichsen. Kristiane var oldemor til forfatteren Sonja Lid som er mor til forfatter Vetle Lid Larssen.
New public management
New public management (forkortet NPM) brukes som betegnelse på en reformbølge som siden 1980-tallet har hatt som mål å effektivisere offentlig sektor ved hjelp av styringsprinsipper fra privat sektor. NPM regnes ofte som motsats til byråkratisk eller fagstyrt ledelse. Et grunnprinsipp i NPM er at mer markedsorientering innenfor offentlig sektor vil lede til et mer kostnadseffektivt tilbud av offentlige goder. Det har vært antatt at dette var mulig uten negative bieffekter. Blant virkemidlene som har blitt benyttet for å sikre større samsvar mellom behov og ressursbruk i offentlig sektor er konkurranseutsetting, privatisering, stykkprisfinansiering, internprising og bestiller-utfører-modeller. Etter 30 års erfaring fra Storbritannia viser forskning at NPM kan være både dyrere og føre til flere klager enn hva som var den opprinnelige intensjonen.
Begrepet benyttes dels som merkelapp på sett med virkemidler for hvordan styre offentlige virksomheter og oppfattes dessuten som en ideologi for hvordan offentlig sektor bør organiseres. Reformprogrammet oppstod i Australia og New Zealand under sosialdemokratiske regjeringer på 1980-tallet, og spredte seg først til andre engelsktalende land og siden øvrige vestlige land på 1990-tallet.
Kjennetegn ved NPM
Det er ikke noen entydig definisjon på hvilke virkemidler som regnes som NPM.
Faglig kritikk kommer særlig fra statsvitere og jurister. Statsvitere vil ofte hevde at økonomiske organisasjonsmodeller kan fungere vel og bra i det private næringsliv, der organisasjonens mål er enkle (tjene mest mulig penger). Men i offentlige organisasjoner derimot, er målene langt mer flertydige og kan ikke tallfestes. (f.eks "skape læring", "sørge for omsorg" etc). NPM vil derfor føre til målkonflikter og kontrollbyråkrati, hevdes det (f.eks. at et sykehus behandler de pasienter de får best betalt for å behandle, ikke de som legene mener trenger behandling mest).
Jurister vil ofte argumentere med at deres arbeidsmetode, regelstyring, er grunnleggende forskjellig fra økonomenes målstyringsmodell. Bedriftsøkonomisk lønnsomhet er uanvendelig på saksbehandling der rettssikkerhet og likebehandling er overordnede prinsipper, vil det gjerne hevdes fra juridisk hold.
Fra ideologisk hold argumenteres det mot NPM at offentlig sektor ikke har effektivitet som overordnet mål, men er ment å være et fellesskap der økonomiske interesser i minst mulig grad bør spille en rolle i vurderingene. Fra fagforeningshold hevdes det at offentlig ansatte, ikke mottakerne av offentlige tjenester («markedet»), bør stå for beslutningene.
Språklig, og dels ideologisk, pekes det ofte på at språkbruken som benyttes av NPM-reformer er fremmedgjørende. Det kan oppfattes som kunstig eller brudd på faglige tradisjoner om for eksempel pasienter omtales som «kunder», og sykehus som «produsent av helsetjenester».
Wimbledon-turneringen 1976
Wimbledon-turneringen 1976
Caudillo
Caudillo er et spansk (caudilho på portugisisk) ord som betegner «en militærpolitisk leder av en autoritativ makt som leder deler av et eller flere land»
Den relaterte caudilismen er et kulturelt fenomen som først dukket opp på det tidlige 1800-tallet i det revolusjonære Sør-Amerika som en type milits-leder med en karismatisk personlighet og et populistisk program med generelle fremtidige reformer for å få en bred sympati, i det minste til begynne med, blant det vanlige folket. Effektiv caudilisme avhenger av personlig dyrking.
Anker STI
Anker STI (juridisk navn: Stiftelsen Anker Studentbolig og Hotel) er en boligstiftelse i Oslo. Stiftelsen holder til i Storgata 55 på Ankerløkka og det tidligere Ankertorget (derav navnet). Konsernsjef for stiftelsen er fra oktober 2020, Svein Hov Skjelle.
Stiftelsen har som formål å tilby boliger til studenter og lærlinger i Oslo. Stiftelsen har per 2021 ca 1700 studentboliger.
I tillegg til studentboligene har stiftelsen også Anker Hotel, Anker Hostel, og Anker Næring. Disse forretningsområdenes overskudd subsidierer studentboligene.
Historie
Stiftelsen Anker STI ble opprettet i 1970 av et samarbeid mellom LO Oslo og NHO Oslo. Formålet var å eie og drive boliganlegg for lærlinger og elever ved yrkesutdannende skoler, samt studenter ved høyskoler og universiteter. I 1975 åpnet stiftelsen studentboliger på Ankertorget, under prosjektet Yrkesskolenes hybelhus. Det ble vurdert at drift av et hotell kunne bidra til økt inntjening for drift og utvidelse av stiftelsens prosjekter. I 1985 ble Anker Hotel etablert.
2000-tallet kom med en rekke nyetableringer for Anker. I 2003 åpnet nærmere 300 nye studentboliger og Anker Hostel. Lokalene på Ankertorget ble utvidet fra 33 000 m2 til 55 000 m2, og åpnet samtidig for lokaler til næringsliv rettet mot nyetableringer og leietakere med behov for noe rimeligere lokaler. I 2009 ble det etablert 74 nye studentboliger i Trondheimsveien 37 og Wilsesgate 3 A og B. Året etter ble Anker Hotel utvidet med 100 nye rom og egen konferanseavdeling.
Konsernsjefer
2020: Svein Hov Skjelle 2019-2020: Stein Mathiesen -2019: Per Carlenius
Arne Høygaard
Arne Høygaard (født 15. januar 1906 i Lillesand, død 16. desember 1981 i Salta i Argentina ) var en norsk lege og etnograf, kjent for sine polarferder blant annet til Spitsbergen og Grønland.
Lege og polarforsker
Han tok medisinsk embetseksamen ved Universitetet i Oslo i 1931 og arbeidet ved Haukeland Sykehus i Bergen 1931-36. I 1936 var han ansatt som forsker ved fysiologisk institutt ved Universitetet i Oslo.
I 1934 ble han hentet av «Polarbjørn» i Arktis, og gikk i land i Ålesund 31. august. Adolf Hoel var ekspedisjonsleder, Per Høst var med som forsker, og Arne Høygaard og Martin Mehren hadde sammen krysset grønlandsisen fra vest mot øst. Høygaard hadde kjørt Spitsbergen på langs med hundeslede og skrevet reiseskildringer fra Grønland. Han spesialiserte seg i pediatri og ble helseadministrator under okkupasjonen, blant annet i Medisinaldirektoratet og Befolkningskontoret som var sentralt i å utvikle helsestasjoner for mor og barn. I 1941 avla han doktorgraden på en studie av kostholdet til eskimoer i Ammassalik på Grønland.
1941-45 var han lege ved Rikshospitalets barneavdeling som spesialist i barnesykdommer. 16. juli 1940 meldte han seg inn i Nasjonal Samling. Han ble Befolkningskontorets første sjef, med kontroll av barn, gravide og mødre. Som konsulent for helsestasjonene ville han fremme barnerike familier. Høygaard opplyste i 1941 at kartotekene fra mødrehygienekontorene ga «rystende» bilder av dem som «sentraler for prevensjon og aborttrafikk», og at de formidlet prevensjonsmidler på postordre.
Etterkrigstiden
Høygaard fikk soningen utsatt til 15. september 1948 etter ordre fra statsadvokaten, trolig etter å ha søkt om benådning. Han vikarierte da i en legepraksis på Oslos østkant, men hadde gitt beskjed om at han skulle inn til avsoning. I stedet forlot han landet. Han hadde tidligere forsøkt å rømme, men ble da pågrepet like før avreisen fra Tjøme, der en finsk kaptein hadde påtatt seg å frakte ham og en direktør med familie ut av Norge. Sammen med blant andre «utenriksminister» Finn Støren (1893–1962) flyktet han i en tidligere redningsskøyte, «Nord», via Spania og Tanger til Kanariøyene. Derfra reiste han med «Rex» videre til Argentina i 1949 sammen med blant andre offiseren Kaare Vagn Knudsen (1905–62) og Finn Støren. Høygaard etablerte seg som barnelege i Cachi, i provinsen Salta i Argentina der sykehuset ennå bærer navnet ''St. José Hospital de Cachi. Arne Hoygaard''. Han utga en bok om kostholdet til skolebarn i Andes og deltok på internasjonale kongresser som ekspert på ernæring og høydemedisin.
I Cachi ble han en folkehelt, og det er reist en byste av den norske legen, betalt av innbyggerne som også har oppkalt en gate etter ham, med retning nordvestover mot et enormt fjellmassiv med ni topper, der den ene også er oppkalt etter ham. Høygaard tok argentinsk legeeksamen ved universitetet i Cuyo i Mendoza i 1963. I 1950 foretok han sammen med to andre en førstebestigning av den høyeste toppen (6.380 moh) i fjellkjeden El Nevado De Cachi, og toppen ble kalt El Libertador («befrieren»). Posthumt ga man i 1984 navnet Cumbre Hoygaard til en annen topp (6.100 moh) i den samme fjellkjeden.
Henning Marthinsen
Henning Marthinsen (født 29. juni 1983) er også kjent som «Biffen», er en profesjonell snøbrettkjører og har flere gode resultater internasjonalt. Han vant Arctic Challenge i 2006 og kom på andreplass i The Arctic Challenge i 2007.
Han er sponset av Nike.
Forfjorddalen
Forfjorddalen er en dal på Hinnøya i Vesterålen. I dalen går kommunegrensa mellom Sortland og Andøy.
Forfjorddalen har en fredet furuskog, som er en av Norges nordvestligste. Her finnes furutrærne med høyest dokumentert alder i Norge. De eldste er over 700 år gammel. Furuskogen har også opprinnelig gitt navn til fjorden nedenfor og dermed også dalen. (Forra er det vesterålske ordet for furu, og har gitt navn til gårdene Forfjord og Fornes). Forfjorddalen er navnsatt fra Eidbukta i Sortland og forteller veien til Forfjorden. Forfjorddalen strekker seg fra Eibukta nordover til Blåberget. Derfra ned til Forfjordbotn ble i gammel tid kalt Innerfjorddalen. Deler av dalen er vernet som naturreservat.
Trond Berg (musiker)
Trond Berg (født 30. mai 1957) er en norsk musiker og gitarist. Han er aller best kjent som tidligere gitarist i rockebandet CC Cowboys. Han er kanskje den gitaristen som er best kjent fra bandets historie. Han ble med i bandet i 1989 og forlot bandet i 1996. Han deltok på bandets fem første CD-er.
Hauts-de-Seine
Hauts-de-Seine er et fransk departement i regionen Île-de-France. Hovedbyen er Nanterre.
Bagnell-demningen
Bagnell-demningen, også kjent som Osage-demningen, er en demning som regulerer Ozarksjøen, og gir kraft til Osage vannkraftverk i Osage River, beliggende i Miller County, midt i delstaten Missouri i USA. Reservoaret Ozarksjøen (Lake of the Ozarks) var med sine 223 km² den største kunstige innsjøen i USA da anlegget ble bygget under depresjonen 1929-31. Reservoaret er også delstatens uten sammenlikning største innsjø.
Kraftverket har en installert produksjonskapasitet på 208 MW, fordelt på åtte turbiner.
Telefoni på Færøyene
Bonden Ólavur á Heygum i Vestmanna skrev til Lagtinget i 1901 om hvilken betydning telefonen ville få for det færøyske samfunnet. Han mente at en linje mellom Vestmanna og Tórshavn kunne være til stor nytte, fordi dette var viktige fiskerihavner.
Sphinx dollii
Sphinx dollii er en sommerfugl som tilhører familien svermere (Sphingidae). Denne grå svermeren kan lett kjennes fra de fleste av sine slektninger på størrelsen, den er mye mindre enn de fleste andre Sphinx-artene. Den lever i ørken- og halvørkenområder i det sørlige USA.
Telefoni på Færøyene
Brevet ser ikke ut til å ha gjort nevneverdig inntrykk på Lagtinget, så bonden søkte Lagtinget om tillatelse til å legge en telefonlinje selv. Saken ble behandlet av en nemnd på fem personer, og tre av dem ville avvente den danske statens telefonutbygging. Ólavur á Heygum fikk likevel tillatelse, slik at linjen hans senere kunne bli kjøpt opp av staten, og i 1905 la han endelig linjen mellom Vestmanna og Tórshavn. Kostnaden var 28 281 kroner og 14 øre. De første husene som fikk innlagt telefon var dermed i Geil i Tórshavn, hos Hans Bærentsen på Sund, Óli Kristian Debess på Oyrareingir, Ole Jacobsen i Kvívík og Ólavur á Heygum selv. I 1906 søkte Ólavur á Heygum om tillatelse til å bygge ut telefonnett over hele Færøyene, men samme år besluttet Lagtinget selv å begynne en landomfattende utbygging. Det ble også lagt en kabel i Sandagerði i Tórshavn, hvor det fra samme år var telegrafforbindelse til omverdenen, etter at Det Store Nordiske Telegraf-Selskab fikk konsesjon og åpnet sin sjøkabel til Shetland og Island. En slik kabel ble første gang påtenkt i 1853. I 1906 begynte også Telefonverk Føroya Løgtings (nå Føroya Tele) å sette over telefonsamtaler på Færøyene. Bokholder Anton Degn var televerkets første direktør fra 1906 til 1912.
Espevær bedehuskapell
Espevær bedehuskapell er et kapell fra 1908 i Bømlo kommune i Vestland fylke.
Byggverket er i tre og har 100 plasser.
Telefoni på Færøyene
I 1953 ble telefonnettet i Tórshavn-distriktet automatisert. Etter at telefonnettet ved Sundini ble automatisert i 1976, ble resten av landet omfattet av samme ordning i 1978, og de gjenværende sentralbordene og telefonstasjonene ble overflødige. Siden 1989 har det også blitt utbygd et mobilnett over hele øygruppen. I 2015 var det anslagsvis 17 000 fasttelefoner (34 per 100 innbyggere) og 63 000 mobiltelefoner på Færøyene (126 per 100 innbyggere).
Sphinx dollii
Utseende
En ganske liten svermer (vingespenn 45 – 63 mm), grå. Kroppen er ikke så utpreget spoleformet som vanlig i slekten Sphinx, og kan minne om et nattfly i slekten Cucullia. Brystet er grått med svarte lengdestriper, hodet temmelig stort, antennene lyse og rundt halvparten så lange som forvingene. Bakkroppen har en bred, grå midtstripe, på sidene svarte og hvite flekker. Forvingene er lysegrå med et mørkegrått, svartkantet bånd langs ytterkanten og en del svarte lengdestreker. Grunnfargen og tydeligheten på tegningene kan variere mye. Bakvingene er grå. Larven er mørkegrønn med hvite flekker, hornet på bakkroppen er grønn, ellers skiller den seg fra de fleste andre svermerlarver på at den er mye mindre.
Levevis
Denne svermeren hører til i de tørre områdene i det sørlige USA. Den flyr over tørr buskmark og i fjellene i ørkenområder. Larvene lever på ulike arter av einer (Juniperus).
Jean Rouaud
Jean Rouaud (født 13. desember 1952) er en fransk forfatter.
Allan Andreas Johansen
Allan Andreas Johansen (født 13. mai 1947) er en norsk politiker fra Rana kommune. Allan Johansen er innvalgt i Rana kommunestyre, hvor han har sittet i formannskapet siden 2003. Etter kommunevalget 2011 ble han valgt til varaordfører i Rana, i et partipolitisk samarbeid mellom Høyre og Fremskrittspartiet.
Jean Rouaud
Bibliografi
Han har bak seg et tjuetalls franske utgivelser, men norsk er følgende oversatt:
Allan Andreas Johansen
Den 16. august 2021 ble han kastet ut av eget parti etter å ha aktivt oppfordret velgere til å ikke stemme på Fremskrittspartiet.
Adolf Hallman
Adolf Reinhold Hallman (født 1. mars 1893 i Göteborg, død 3. januar 1968 i Roma) var en svensk journalist, forfatter, illustratør og kunstner.
Hallman studerte ved Valands konsthögskola, men tok ingen eksamen.
Norgesmesterskapet i fotball for menn 1928
Norgesmesterskapet i fotball for menn 1928 ble vunnet av Ørn-Horten etter finaleseier 2–1 over Lyn den 14. oktober. Målscorere for Ørn var Sverre Fredriksen som scoret i det 1. minutt og Oscar Thorstensen som scoret i det 53. minutt. For Lyn scoret Arne Riberg i det 30. minutt. Kampen ble spilt i Halden. Dommer var Paulus Nilsen fra Idrettslaget Brodd.
Dette var tredje gang Ørn vant et norgesmesterskap.
Lyns lag: Einar Nilsen, Niels Onstad, Per Skou, Egil Gram Tennefoss, Gunnar Røvig, Franz Josef Dahl, Arne Riberg, Fr. Resberg, Jørgen Juve, Svein Johansen, Erik Horn.
1. runde
Walk-over:,.
2. runde
Walk-over:, , , ,.
Urbain Grandier
Urbain Grandier (født 1590 i Bouère i Mayenne, død 18. august 1634 i Loudun) var en fransk katolsk prest som ble brent på bålet for trolldom i Loudon i 1634. Rettssakene mot Grandier er flere ganger blitt behandlet i senere verker.
Liv og virke
Grandier var prest ved kirken Sainte Croix i Loudun i bispedømmet Poitiers. Han skal ha tilsidesatt sitt kyskhetsløfte såpass at han fikk et robust rykte for horeri med en rekke kvinner. Han forfattet også en bok som angrep prestesølibatet.
I 1632 anklaget en gruppe nonner fra det lokale ursulinne klosteret ham for å ha forhekset dem, ved det at de hadde sendt på dem blant annet demonen Asmodai, som fikk dem til å forøve onde og fordervelige gjerninger.
Mange som senere har gransket og kommentert saken, blant dem forfatteren Aldous Huxley, har påpekt at anklagene først fremkom etter at Grandier hadde nektet å bli åndelig veileder i klosteret, vel uten å vite at moder superior, søster des Anges (= Madame de Beclier), var blitt fjetret av ham etter å ha beundret ham på avstand og etter å ha ha hørt om hans seksuelle erobringer. Ifølge Huxleys teori skal søster Jeanne ha blitt rasende over at han avviste oppdraget, og at hun i stedet fikk kanniken Mignon, en motstander av Grandier, til å bli deres åndelige veileder. Så fortalte sr. Jeanne ham at Grandier ved hjelp av svart magi hadde forhørt henne. Andre nonner fremkom etterhvert med lignende anklager.
Grandier ble forhørt og stilt for en kirkelig domstol, som frikjente ham.
Men så var det samtidig slik at Grandier hadde rettet et offentlig verbalt angrep mot den franske hovedminister (statsminister), den mektige og verdslig sinnede kardinal Richelieu, og dermed hadde fått en veldig fiende i ham. Det hadde også blitt snonymt utgitt en satire med brodd mot Richelieu allerede i 1618, og man mente at Grandier stod bak.
Tilfellet har i ettertid hatt stor fascinasjon på forfattere av forskjellig kvalitet, på historikere og innen psykologien/psykiatrien.
Brekke (Oslo)
Brekke er et strøk i bydel Nordre Aker i Oslo, ofte feilaktig omtalt som Frysja. Det fungerer som bolig- og industriområde. Som grunnkrets har Brekke 1 207 innbyggere pr 2009.
Avgrensning
Brekke er avgrenset av Akerselva i øst, Maridalsvannet og Nordmarka i nord, Maridalsveien (ikke inkludert i strøket) i vest, og Nydalsdammen i sør. Dermed grenser strøket mot Nydalen (på andre siden av dammen) i sør, Grefsen og Kjelsås (på andre siden av elva) i øst, og Korsvoll i vest.
Historie
Strøket er oppkalt etter Brekke gård, som lå vest for Akerselva, og tilhørte Nordmarksgodset.
Brekkedammen
Brekkedammen er en badeplass i Akerselva. Den er tilrettelagt for bevegelseshemmede.
Kartreferanse
Kartreferanse er en tallangivelse av en geografisk posisjon. Tallene kan legges inn i en datamaskin med digitalt kart, en GPS eller avmerkes på et papirkart. En slik tallmessig beskrivelse av en geografisk posisjon er velegnet til å formidle posisjonen over data, telefon eller radiosamband.
De fleste kart har enten et rutenett eller skalaer langs kanten av kartet der tallverdiene kan avmerkes og overføres til riktig punkt i kartet. Det er aktuelt å bruke passer og linjal for å finne riktig punkt i kartet. Når kartet er utstyrt med rutenett kan punktet avleses og settes inn direkte.
Det er vanlig først å følge skalaen fra venstre til høyre for å finne verdien for øst-vest bestemmelse. Deretter følges skalaen nedenfra og opp for å finne hvor langt nord posisjonen er.
Rute-referanse
I enkle bykart og i atlas kan det være tegnet ruter som betegnes med bokstav langs ene siden og tall langs andre siden for at det skal være lett å finne en gate eller stedsnavn i kartet. I den alfabetiske lister over gater og stedsnavn angis side i atlaset, og bokstav og tallrute.
Nasjonale referanser for eiendomsgrenser
Mange land har sine egne definisjoner og referansepunkter for å bestemme eiendomsgrenser. Nullpunktet kan gjerne være utenfor landet, i havet eller i et naboland slik at alle verdier er positive avstander østover og nordover fra referansepunktet. Oppmålingsmyndigheten vil sette opp siktepunkter på høytliggende steder, og det settes ned bolter med en sentral forsenkning flere steder slik at tomtegrenser og hjørner kan bestemmes i forhold til disse.
Geografisk navigasjon
I navigasjon, særlig til sjøs, oppgis posisjoner i grader øst eller vest for et referansepunkt i Greenwich utenfor London, og i grader nord eller sør for ekvator. Posisjonene angis ut fra to vinkler med spissen i jordas sentrum. Posisjoner angis i grader, minutter og sekunder, nord/sør og øst/vest. I skips- og flysammenheng benyttes ofte grader, minutter og desimaler av minutter. Det er også mulig å angi posisjon med grader og desimaler av grader.
Noen kart(digitale) og enkelte GPS-er oppgir posisjonen kun som lengde- og breddegrader. Formatet kan variere mellom DD.DDDDDD° (desimalgrader), DD°MM.MMM (grader og desimalminutter) eller DD°MM′SS.S″ (grader, minutter og sekunder). Dette er bare forskjellige måter å angi de to vinklene på. Breddegrader sør for ekvator er noen ganger oppgitt med et minustegn foran graden, andre ganger med en S etter breddegraden. Tilsvarende oppgis lengdegrader vest for Greenwich noen ganger med minus foran grader, andre ganger med en W etter lengdegraden.
Fylkesvei 3544
Fylkesvei 3544 går mellom Myra og Bråstad i Arendal kommune.
Frem til 2019 hadde veien betegnelsen fylkesvei 176 (Aust-Agder).
Kartreferanse
Geografisk navigasjon
Noen kart har lengde- og breddegrad trykt med svart skrift i margen, men inndelingen er ofte for grov til praktisk bruk. Det er mulig å konvertere lengde- og breddegrader til vanlige kartreferanser etter UTM-systemet, men formelen er kompleks.
En nyttig navigasjonsmessig definisjon, er at en nautisk mil (1852 meter) er det samme som ett breddeminutt, altså en sekstidel (1/60) av avstanden mellom to breddegrader. Det samme gjelder for lengdegrader ved ekvator, men husk at avstanden mellom lengdegradene minker jo nærmere polpunktene man befinner seg.
UTM-systemet
De vanlige gradteigskartene i M711-serien (Norge 1:50 000) og turkart som bygger på denne serien, har et blått rutenett med km-ruter (1x1 km). De blå tallene (fra 00 til 99) markerer vertikale og horisontale rutelinjer som deler en 100-km rute (100x100 km) inn i km-ruter. Tallene som markerer de vertikale rutelinjene angir antall km østover i en 100 km-rute, mens tallene som markerer de horisontale rutelinjene angir antall km nordover i 100 km-ruten. Slike kart brukes mye av brannvesen, ambulansetjeneste, militære, fotturister, skogbrannbekjempelse og andre.
Kartreferansen til en posisjon (innenfor en 100-km rute) kan f.eks. være 674 258. Først finnes den vertikale linjen merket 67. Posisjonen er 4/10 av ruten til høyre for denne linjen. Deretter finnes en horisontal linje merket 25. Posisjonen er 8/10 ovenfor denne linjen. Hvilken 100-km rute kartreferansen gjelder oppgis med to bokstaver foran de seks tallene. Bokstavene fremgår normalt av en figur nederst på kartet. For å gjøre kartreferansen fullstendig må også sonebelte oppgis. I det meste av Sør-Norge er sonebelte 32V. En fullstendig kartreferanse etter UTM-systemet kan f.eks. være 32VPP211547, som viser til en rute på 100x100 meter nær toppen av Steinfjellet i Rendalen kommune.
I praksis oppgis ofte kartreferansen som to tresifrede tall sammen med en referanse til hvilket kartblad som skal benyttes. F.eks. posisjon 211 547 på kart 1918-1 over Otnes.
NB! Rutenettet i gamle norgeskart (utgitt før 1992) har svart farge. Dette rutenettet har også km-ruter, men posisjonen til rutelinjene kan avvike med flere hundre meter fra det blå rutenettet i nyere kart. Toppen av Steinfjellet har f.eks. kartreferanse 32VPP213549 på kartblad 1918-1 i M711-serien utgitt i 1967, mens den har kartreferanse 32VPP211547 på samme kartblad i nyere kart med blå rutelinjer.
Kartdatum
Kartdatum er en bestemmelse av utgangsposisjonene for det nettet som brukes. Moderne kart bruker vanligvis det nyeste datum WGS84 / (World Geodetic System), mens litt eldre kart kan ha mange andre typer datum. Det kan være nødvendig å korrigere posisjonen opptil 500 meter mellom forskjellige datum.
Liste over kriger Venezuela har deltatt i
Denne listen er laget for å vise hvilke kriger Venezuela har vært delaktig i.
Et hundeliv med meg
Et hundeliv med meg er en norsk oppdragsfilm fra 1958, laget på oppdrag fra Nordiske Sparebanker. Filmens gjennomgående tema er viktigheten av sparing fremfor forbruk, men tar også opp temaer som pliktetikk, arbeidsmoral og praktiske forutsetninger for et ekteskap, typisk for 50-tallets ånd.
Handling
Filmens hovedhandling dreier seg rundt Passopp, en sagspillende trubadur, som forelsker seg i hunden Bella ved første blikk. Bella blir traktert med en sang hvor Passopp foreslår at Bella blir hans trolovede, noe som Bella aksepterer så lenge Passopp er trofast mot henne. Imidlertid har ikke Passopp gjort seg noen tanker rundt de praktiske konsekvensene av et ekteskap. Han blir svar skyldig når Bella spør ham om hun kan få se en forlovelsesring, hvor de skal bo, hva slags jobb han har, og så videre. Det kommer klart frem at Bella har visse materielle krav som Passopp ikke vil være i stand til å oppfylle. Bella velger isteden å stikke av med en annen – tydelig imponert over rivalens evne til å spare nok penger til en feiende flott moped.
Passopp søker trøst på det lokale tivoliet, men klarer ikke å glede seg over noe; verken karuseller, konkurranser eller speilsalen. Til slutt treffer han en likesinnet, en eldre blodhund som også har valgt seg en karriere som sagspillende trubadur. Blodhunden deler villig av seg med sine livserfaringer, og Passopp forstår at hans eldre makker angrer dypt på sine valg. Å leve konstant fra hånd til munn, og å bruke alt man tjener med én gang har gjort den eldre hunden dypt ulykkelig.
Tilfeldigvis kommer byens tømmermester forbi, som fastslår at sager er til for å brukes til hva de er ment til – å bygge hus – og ikke til å spilles på. Arbeidet og plikten må komme i første rekke; sangen som underholdning etter at arbeidet er utført. Tømmermesteren ser an sagen til både Passopp og hans eldre venn, og finner ut at Passopps sag fremdeles er i god stand. Han sier seg derfor villig til å ta Passopp som lærling ved hans bedrift. Lykkelig for en ny mulighet her i livet, takker Passopp ja.
Passopp og mesteren jobber hardt gjennom sommeren, høsten og vinteren og Passopp viser seg etterhvert å bli en habil snekker. På Passopps første lønningsdag får han en stor konvolutt med penger, og blir overveldet over tanken på hva han kan bruke pengene på. Etter en kort stund besinner han seg, og setter pengene i banken isteden. Vi får et kort gjensyn med bankschäferen, som utsteder en bankbok til Passopp slik at han kan holde styr på sparepengene sine etterhvert som de vokser. Under et voldsomt snøvær bryter mopeden til Passopps kjærlighetsrival sammen, og Bella drar hjem, lite imponert.
Til slutt har Passopp spart penger nok til å bygge seg sitt eget hus, og inviterer naboer og venner på kranselag. Her får Passopp vite at mesteren og Bella har snakket om Passopp i all hemmelighet, og at Bella har betrodd til mesteren at hun har savnet Passopps sang og glade oppsyn. Sporenstreks reiser Passopp til Bellas hus, og fremsetter sitt tilbud om ekteskap på nytt. Siden Passopp har blitt en holden mann grunnet sitt arbeid, er han denne gangen trygg på å kunne forsørge både Bella og deres fremtidige valper. Bella og Passopp drar derfor innom banken for å ta ut penger til 7-8 valpesenger.
Filmen avsluttes med en lykkelig Bella og Passopp med en rekke valper rundt dem, og et varmt kyss dem i mellom.
Shandaken Tunnel
Tunnelen er over 29 km lang og frakter vann gjennom Greene County og Ulster County. Vannet renner gjennom tunnelen ved hjelp av tyngdekraften; det har en helning på 83 cm/km. Den er 3,5 meter høy og 3,1 meter bred. Det er sju sjakter langs tunnelen som fungerer som luftventiler, og disse har til oppgave å forsyne vannet med oksygen og slippe ut urenheter.
Åndalsnesløpet
Åndalsnesløpet er et mosjonsløp på 5,2 km, som arrangeres årlig på Åndalsnes i Rauma kommune. Løpet ble arrangert første gang i 1989 av de 3 foreningene, Åndalsnes IF ved Håndballgruppa, Innfjorden IL og Åndalsnes Bokseklubb. Disse arrangerte løpet i 2 år, 1989 og i 1990. Etter dette lå løpet dødt, til det igjen ble arrangert i 2000 av nye arrangører. Deretter har løpet blitt arrangert årlig. Deltagerantallet var i 2009 på ca. 300, i 2008 omkring 350 deltakere, og 300 i 2016. Løpet arrangeres første lørdag etter 17. mai hvert år.
Tor Bomann-Larsen
Tor Bomann-Larsen (født 26. april 1951 på Jevnaker) er en norsk forfatter og tegner.
Bakgrunn og virke
Etter å ha tatt sin kunstutdanning fra Einar Granum Kunstfagskole og fra faghøyskolen i Münster i Tyskland hadde han først en kort karriere som billedkunstner. Han debuterte med egen separatutstilling i 1979, og ble innkjøpt av Nasjonalgalleriet samme år. Flere utstillinger ble det ikke, og i stedet begynte han som avistegner i avisen Ny Tid. Han har siden både utgitt tegneserier (blant annet Donald Duck og om Fridtjof Nansen), skrevet flere barnebøker, og utgitt biografier om Roald Amundsen og Sigurd Christiansen. Boka Den evige sne (1993) oppsummerer mange av hans tanker når det gjelder skisportens dominerende stilling i norsk åndsliv, et tema som går igjen i billedbøkene og tegneseriene.
I 2004 mottok han Brageprisen for ''Folket. Haakon & Maud'', andre bind i en biografi om Haakon VII og dronning Maud. I NRK-programmet Faktasjekken kåret medlemmer i Norsk faglitterær forfatter- og oversetterforening Haakon og Maud-biografiene til femte beste norske bok i biografisjangeren utgitt etter 1945.
Han er medlem av Det Norske Akademi for Språk og Litteratur. Han ble statsstipendiat i 2009.
1751 Herget
1751 Herget er en hovedbelteasteroide. Den ble oppdaget 27. juli 1955 av Indiana Asteroid Program ved Goethe Link Observatory i Brooklyn i Indiana.
Ille-et-Vilaine
Ille-et-Vilaine er et fransk departement i regionen Bretagne. Hovedbyen er Rennes.
Det er fire arrondissementer, 53 kantoner og 353 kommuner i Ille-et-Vilaine.
Lennart Breitholtz
Lennart Gunnar Breitholtz (født 8. desember 1909, død 27. mai 1998) var en svensk litteraturhistoriker og forfatter. Breitholtz er forfatter til et par standardverker innenfor litteraturvitenskapen, blant annet ''Epoker og diktere. vestens litteraturhistorie'' som har vært på pensumlisten ved blant annet Universitetet i Oslo.
Lennart Breitholtz, født i Vena församling i Kalmar län i 1909, og nedstammer fra en eldre svensk adelsfamilie som begynte på 1200-tallets Visby på Gotland hvor stamfaren kom antagelig på 1230-tallet.
Han tok dr.philos. ved Uppsala universitet i 1944 med avhandlingen Våra första fransk-klassiska dramer: Celsius’ Ingeborg och Dalins Brynhilda. Han var dosent ved samme sted i årene 1949–1960, og deretter professor i litteraturhistorie med poetikk ved Göteborgs universitet i årene 1960-1975.
Breitholtz ble tildelt Svenska Akademiens litteraturpris, Zibetska priset, for sine studier i gustaviansk litteraturhistorie i 1964 og deretter Schückska priset i 1976, også av Svenska Akademien. I 1974 ble det utgitt et festskrift for ham, Text och teater.
Breitholtz var styremedlem for Statens skola för scenisk utbildning i Göteborg i årene 1964–1967 samt innvalgt i 1975 i styret for Kungliga Vitterhets Historie och Antikvitets Akademien.
Først og fremst har hans navn blitt knyttet til det litteraturhistoriske standardverket Epoker og diktere I-II, som han var redaktør av og hvor den første svenske utgaven kom i 1971–1972, og på norsk i 1979. Han sto også bak verket Litteraturens klassiker på 18 bind.
Trond Jære
Trond Nylende Jære (født 25. juli 1961) er en norsk gårdbruker og politiker (Sp).
I årene 1999–2006 var han ordfører i Rennebu kommune, hvor Senterpartiet ved kommunestyrevalget i 2003 fikk 46,8 prosent av stemmene. Bjørn Rogstad var fungerende ordfører 2005–2006. Foran stortingsvalget i 2005 ble Jære foreslått som Senterpartiets 1. kandidat til Stortinget fra Sør-Trøndelag av nominasjonskomiteen, men måtte på nominasjonsmøtet se seg slått av Ola Borten Moe. Jære var 1. vararepresentant til Stortinget 2005–2009 og styreleder i det regionale utviklingsprogrammet «Blilyst» 2002–2005.
Bojan Kosić
Bojan Kosić (født 14. desember 1990 i Nikšić) er en montenegrinsk alpinist. Han var Montenegros eneste deltager under vinter-OL 2010 i Vancouver, og dermed også den første som representerte Montenegro som en selvstendig nasjon i et vinter-OL.
Harry Truman vannkraftverk
Harry Truman vannkraftverk er et vannkraftverk (pumpekraftverk) i Benton County, i delstaten Missouri i USA. Kraftverket har en installert produksjonskapasitet på 186 MW, fordelt på seks turbiner.
Bordalsvatn
Bordalsvatn er en innsjø i Vinje kommune i Telemark. Den har hovedtilløp fra elvene Bora og Havråi, og sjøens utløp er også Bora, som fortsetter til den løper sammen med Kjela nede ved Edland.
Regulering
Bordalsvatn er kraftig regulert, med en reguleringshøyde på 39 meter. Innsjøen er magasin for Kjela kraftverk og ved Boras utløp er det bygget en 40 meter høy demning. For å hindre vannet i å renne over til Rafdøla er det også bygget en sperredam over Rafdøla like nord for Kliningstøyl. Denne dammen ligger to kilometer nedenfor det opprinnelige vannskillet mellom Bora og øvre del av Rafdøla, som nå er neddemt. Vannføringen fra Bordalsvatn overføres til kraftverkets inntaksmagasin Førsvatn, som ligger på sørsida av Kjelas dalføre, gjennom en 12,5 kilometer lang tunnel.
Vestrebotn kraftverk
Vestrebotn kraftverk er et Vannkraftverk i Høyanger kommune i Vestland.
Kraftverket ble åpnet i 1999 og utnytter fallet på 88 m mellom de regulerte vannene Fridalsvatnet og Krokavatnet. Hele tilløpsrøret er nedgravd. Vannet benyttes lenger nede i vassdraget av Stordal og Matre kraftverk.
Installert effekt er 2,8 MW med en francisturbin. Midlere årsproduksjon er på 14 GWh.
Anlegget er eid og driftes av BKK.
Torill Øyunn Hanssen
Torill Øyunn Hanssen (født 22. september 1955 i Namsos) er en norsk politiker (Fremskrittspartiet) fra Rana kommune. Torild Hanssen har sittet i kommunens kulturstyre og skolestyre (1987–1991) og har vært innvalgt i Rana kommunestyre siden 1991. Der har hun hatt plass i formannskapet siden 2007. Hun var sittet i Ranas utvalg for kultur- miljø og næring siden 2007.
Hanssen var vararepresentant for FrP i Nordland til Stortinget og møtte i 2006–2007. Hun har vært vararepresentant i Nordland fylkesting siden 1995, og representant siden 1999.
Sirannon
Sirannon eller Portstrømmen er en fiktiv elv fra J.R.R. Tolkiens verden Midgard. Sirannon var en elv i den østre delen av Eriador.
Portstrømmen startet ved Celebdil (Sølvertind), og rant forbi Morias vestport (derfor navnet Portstrømmen) og videre mot Ost-in-Edhil, den gamle hovedstaden av Noldoenes rike Eregion, hvor den møter elva Glanduin og flyter inn i den. Sirannon støtte sammen med noen fall under Morias port, og lyden av dette kunne høres flere mil unna.
En gang i det fjerde tidevervet ble Sirannon rensket opp og rant tilbake i sitt gamle leie. Dette skjedde antakelig når dvergene flyttet tilbake til Khazad-dûm (Moria).
List of Middle-earth rivers Lista di fiumi della Terra di Mezzo Hydrografia Śródziemia
Lygne
Lygne er en innsjø som ligger i Hægebostad kommune i Agder. Den er ca. 1 mil lang og rundt 700 meter på det bredeste.
Indre-et-Loire
Indre-et-Loire er et fransk departement i regionen Centre-Val de Loire. Hovedbyen er Tours.
Lygne
En stor bestand av små ørret, men et oppfiskningsprosjekt startet i 2010 og skal holde på i tre år. Dette forbedrer forhåpentligvis bestanden og øker snittvekten betraktelig. Stor fisk finnes også.
Indre-et-Loire
Det er tre arrondissementer, 19 kantoner og 277 kommuner i Indre-et-Loire.
Morarji Desai
Morarji Desai (født 29. februar 1896 i Bhadeli i distriktet Bulsar i Britisk India, død 10. april 1995 i Bombay) var en indisk politiker og den første utenfor Kongresspartiet som ble statsminister i India. Han er verdens eldste person som har blitt statsminister. Desai er også den eneste inder som har mottatt den høyeste sivile æresbevisning både fra India og Pakistan.
Arne Lie
Arne Johannes Lie (1921–1982) var en norsk skuespiller kjent fra hørespillene om Paul Cox og Stompa (også tre filmversjoner). Han hadde også en betydelig karriere på scenen.
Bakgrunn og virke
Lie debuterte 1947 på Den Nationale Scene hvor han var ansatt til 1952. Han fikk et gjennombrudd som Biff i Arthur Millers En handelsreisendes død i 1950. Han ble senere ansatt ved Folketeatret 1952–55, Det norske teatret 1955–60, Fjernsynsteatret 1960–64 og 1970–72, Nationaltheatret 1964–70 og var på slutten av karrieren ansatt ved Oslo Nye Teater 1972–80. På Det Norske Teatret spilte han prins Erik i Strindbergs Gustav Vasa og Erlend i Kristin Lavransdatter. En av hans siste roller i teateret var som Shylock i Shakespeares Kjøpmannen i Venedig.
Han medvirket i filmer som Stompa & Co (1962), Bobbys krig (1974) og Min Marion (1975). Han huskes kanskje særlig for sin rolle som lektor Brandt i tre av filmene om Stompa, samt flere radiohørespill i samme serie.
På TV var han å se i flere oppsetninger av Fjernsynsteatret på 1960- og 1970-tallet, samt et par episoder av komiserien Fleksnes. I Fjernsynsteatret spilte han blant annet tittelrollen i Tsjekhovs Onkel Vanja og Pinters Kolleksjonen. I Fleksnes-episoden Det går alltid et tog fra 1974 spilte han myndig major i en togkupé.
Arne Lie ble gift i 1955 med skuespiller Irene Thomsen Lie.
1752 van Herk
1752 van Herk er en hovedbelteasteroide og går i bane innenfor asteroidefamilien Flora. Den ble oppdaget 22. juli 1930 av Hendrik van Gent ved Union Observatory i Johannesburg.
Cessna CJ2
Cessna CJ2 er et amerikansk passasjerfly.
CJ2 er som CJ1 en videreutvikling av CitationJet. Den er utstyrt med samme avionikk som CJ1, men er i tillegg strukket for bedre passasjerkapasitet og har kraftigere motorer og bedre rekkevidde.
Eksterne lenker
Cessna Citation CJ2
Music from "The Elder"
Music from "The Elder" er det niende studioalbumet fra hard rock-bandet Kiss. Det er bandets eneste konseptalbum, og salget av albumet var så dårlig at de droppet den planlagte promoteringsturneen, med unntak av noen få TV-opptredener sent i 1981 og tidlig 1982.
Etter en periode preget av disco-eksperimentering som kostet bandet en del fans, lovte Kiss å komme tilbake med et hardere, mer gitarpreget rockealbum. Men etter at den anerkjente produceren Bob Ezrin kom inn i produksjonen, bestemte bandet seg i stedet for å lage et konseptalbum basert på manuset til "The Elder", en film som aldri ble gitt ut. Dette gjorde det vanskelig for folk å henge med i handlingen i historien, noe som var med på å gjøre albumet til en flopp.
Avgjørelsen om å lage konseptalbumet var ikke enstemmig. Både nykommer Eric Carr, men hovedsakelig originalmedlem Ace Frehley, ville holde seg til planen om å lage mer rett-frem-rock. Men siden forrige trommeslager, og Ace Frehleys gode venn Peter Criss hadde forlatt bandet, og Carr bare var en erstatter, hadde ikke Carr en fullverdig stemme i avgjørelsen, noe som flere ganger ble et frustrasjonsmoment for Frehley. Dette gjorde at "The Elder" ble det siste studioalbumet Ace Frehley medvirket på før Psycho Circus i 1998.
Ace var i realiteten ferdig i Kiss allerede da "The Elder" kom ut, men holdt seg på grunn av kontrakten sin i bandet ett år til. Da neste plate, Creatures of the Night ble gitt ut året etter, var Aces ansikt med på coveret, uten at han hadde bidratt på albumet i det hele tatt.
Granbørstespinner
Granbørstespinner (Calliteara abietis) er en sommerfugl i gruppen børstespinnere (Lymantriidae). Denne gråbrunt-spraglete arten forekommer på Østlandet i Norge.
Utseende
En middelsstor (vingespenn 38 – 56 mm), kraftig bygd, gråbrun spinner. Kroppen er forholdsvis kort og tykk med ganske lange hår. Hannen har fjærformede antenner, hunnen trådformede. Forvingen er avrundet trekantet med krummet ytterkant, lyst gråbrun med tre mer eller mindre siksak-formede, mørke tverrbånd, det midterste er det bredeste. Bakvingen er ensfarget lysgrå. Begge vingepar er kantet med middels lange hårfrynser som er vekselvis lyse og mørke. Larven er grønn, med mange lange, mørke hår. På ryggen har den fire tette dusker av hvite og oransje hår, dessuten har den en del oransje hår (litt kortere enn de mørke) rundt hodet. Kroppen har også tegninger i svart og kremgult. Puppen er kort og kraftig, med lyse, ullaktige hår.
Levevis
Larvene lever på gran (Picea abies), men er også funnet på lerk (Larix decidua). Det er sjelden man ser de voksne sommerfuglene, litt oftere finner man larvene. Arten er vanligst i litt lysåpne granskoger (for eksempel på skrinne høyder) med gamle trær, men kan også finnes i unge plantefelt. Denne arten er knyttet til taigaen. De voksne sommerfuglene flyr om natten i juni – august, hannene, men ikke hunnene kommer gjerne til lys. Etter paringen legger hunnen 130 – 220 egg i grupper på noen titalls på grener og kvister av gran. Larvene spiser på det siste årets skudd. De overvintrer som halvvoksne i en barksprekk eller lignende, og kommer av og til inn i hus med juletrær. De fullfører utviklingen i mai – juni, spinner seg inn i en kokong og forvandler seg til en puppe, som klekkes etter tre – fire uker.
Utbredelse
Granbørstespinneren er en nordlig og østlig art som i Europa finnes fra Tyskland (sjelden) østover, mot sør til Østerrike og mot nord til det sørlige Finland. Videre finnes dne østover gjennom Russland til Japan. I Norge er den funnet nord til Hedmark og vest til Aust-Agder, men den er sjelden over alt.
The Cramps
The Cramps var et amerikansk psychobilly band. De ble stiftet i 1976. Musikken er en blanding av amerikansk rockabilly fra 50-tallet, garagerock fra 60-tallet og punk fra 70-tallet. Psychobilly kalles også for punkabilly og gothabilly.
1753 Mieke
1753 Mieke er en hovedbelteasteroide og går i bane innenfor asteroidefamilien Eos. Den ble oppdaget 10. mai 1934 av Hendrik van Gent ved Union Observatory i Johannesburg.
The Cramps
Noen kjente låter av The Cramps: Greenfuz, Voodoo Idol, Caveman, Green Door, Under The Wires, Cramp Stomp, Badass Bug, Queen Of Pain, God Monster, Like A Bad Girl Should og Peter Gunn.
11. august 2006 spilte The Cramps på Øyafestivalen i Oslo.
Treperiodesystemet
Treperiodesystemet er betegnelsen på en kronologisk inndeling av tidsperiodene steinalderen, bronsealderen og jernalderen. Begrepet ble innført av den danske arkeologen Christian Jürgensen Thomsen på begynnelsen av 1800-tallet. Etter en redegjørelse i boken Ledetraad til Nordisk Oldkyndighed i 1835, dannet begrepet grunnlaget for inndelingen av forhistorisk tid i hele Europa. Inndelingen bygde på idéen om teknologiske fremskritt, og selv om systemet er pedagogisk forståelig, er det ikke allmenngyldig eller uten svakheter.
Begrepet er laget for å beskrive Europas historie, og kan ikke uten videre overføres til alle deler av verden. For eksempel brukte man i Amerika ikke jern før etter 1492, og i Australia først på 1700-tallet. Begge steder var innføringen av dette metallet et resultat av europeisk kolonisering. Inndelingen i stein-, bronse- og jernalder er da ikke anvendelig, og man velger andre begreper for å dele inn historien.
Ruby (andre betydninger)
Ruby har flere betydninger.
Table Rock-demningen
Table Rock-demningen  er en demning med et vannkraftverk (elvekraftverk) i Taney County, i delstaten Missouri i USA, om lag 65 km rett sør for byen Springfield. Kraftverket har en installert produksjonskapasitet på 200 MW, fordelt på fire turbiner. Anlegget ble bygget ut 1954–1958.
Demningen er 1 958 meter lang, hvorav betongdelen 488 meter. Største damhøyde er 77 meter. Hensikten med demningen var opprinnelig flomkontroll. Oppdemmingen skaper det 174–212 km² store, kunstige reservoaret Table Rock-sjøen (Table Rock Lake) i White River, helt sør i delstaten. Volumet er inntil 940 mill m³ (0,94 km³).
Lykling kirke
Lykling kirke er en laftet langkirke fra 1912 i Bømlo kommune i Vestland fylke.
Byggverket ble opprinnelig tegnet av Victor Nordan, men ble i 1973 utvidet og ombygget etter tegninger av Ole Halvorsen. Kirken har 200 plasser.
Geir Svendsberget
Geir «Burger’n» Svendsberget (født 22. mai 1974 i Oslo) er en norsk tidligere ishockeyspiller som spilte forward for den norske eliteserieklubben Storhamar Dragons. Han kom til klubben fra Hasle/Løren før sesongen 1997 og debuterte mot S.C. Bern under Europacupen samme år. Svendsberget la opp foran 2007–sesongen og ble regnet som en temposterk og fysisk spiller med god arbeidsmoral. Han fikk forøvrig også over 40 offisielle landskamper for Norge og han er en av Storhamars mest utviste spiller gjennom tidene.
Geotermi
Geotermi (av gresk «geo» som betyr jord, og «thermos» som betyr varm) refererer til jordvarme som kommer fra jordens eller en annen planets indre. Jordvarmen har en temperatur på mellom 4,000–5,000 °C i sentrum, men selv lenger oppe, innenfor jordskorpen, kan temperaturen være svært høy. Jordens indre skaper varme i kjernen, og gjennom kjernefysisk nedbryting av radioaktive grunnstoff i både mantelen og jordskorpen. For hver km innover øker temperaturen med ca. 30 °C. Jordens indre varme bidrar til vulkanisme, og vanndamp og CO2 bidrar til en drivhuseffekt som muliggjør livet på jorden.
Man kan gjøre nytte av geotermisk energi. I et geotermisk energikraftverk borer man seg ned gjennom jordskorpen til store dyp, inntil {{formatnum:8000]] meter. Det er mulig å varme opp vann til å drive en dampturbin ved hjelp av jordvarmen. Denne energien omdannes til elektrisitet. Det produseres elektrisk energi fra geotermiske energikraftverk i minst 20 land, og den er den viktigste energikilden i noen enkelte land som Island. Geotermisk energi er også viktig for New Zealand.
Geotermisk energi kan brukes til produksjon av elektrisitet eller til oppvarming (geotermisk fjernvarme). For å kunne produsere elektrisitet må temperaturen normalt være mer enn 150 ℃. Temperaturer over 40 ℃ kan brukes i oppvarming.
1754 Cunningham
1754 Cunningham er en asteroide i det ytre av hovedbeltet. Den ble oppdaget 29. mars 1935 av Eugène Joseph Delporte ved Observatoire Royal de Belgique i Uccle.
Johan E. Holand
Johan Edvard Holand (født 22. oktober 1919 i Stavanger, død 21. desember 2009 på Nøtterøy) var en norsk redaktør og politiker (H).
Han hadde examen artium fra 1939, bifagseksamen i tysk fra Universitetet i Oslo fra 1941 og studier i norsk og historie. Han var journalist i Stavangeren i Stavanger 1945–1948, stortingsjournalist i Morgenbladet i Oslo 1948–1950, redaktør i Nordlandsposten i Bodø i 1950, redaktør i Larvik Morgenavis i Larvik 1951–1955 og redaktør i Varden i Skien 1955–1988. Holand var forøvrig sekretær i Stavanger Presselag 1946–1948, formann i Telemark Presselag 1957–1959, medlem av Norsk Presseforbunds hovedstyre 1958–1962, styremedlem i Den Konservative Presses Forening fra 1965 og styremedlem (og etterhvert styreformann) i Høyres Pressebyrå 1967–1983. I 1994 ble han utnevnt til æresmedlem av Den Konservative Presses Forening, hvor han også hadde vært viseformann en tid.